Vrystaat-vrou keelaf gesny, moontlik verkrag - Maroela Media
'n Huishulp het Dinsdagoggend op die liggaam van haar 57-jarige werkgewer in dié se woonstel in Virginia in die Vrystaat afgekom.
"Die huishulp het omstreeks 07:45 vir werk aangemeld en onraad vermoed toe die slagoffer nie die deur oopgemaak het nie," het sers. Mamello Mokhuoane, 'n polisiewoordvoerder van die Vrystaat, Woensdag gesê. Die vrou het in 'n woonstel in Highland Court in Virginia gebly. "Die huishulp het die eienaar van die woonstelblok ontbied om toegang tot die eenheid te bekom."
Die slagoffer se liggaam is kaal op die grond in 'n plas bloed aangetref met 'n steekwond aan haar linkerhand. Haar keel is ook gesny. Die vrou is op die toneel dood verklaar. "Die polisie vermoed dat die vrou seksueel aangerand is, en haar naam mag gevolglik nie bekend gemaak word nie. 'n Nadoodse ondersoek word gedoen om die vermoede te bevestig." Die vrou se naasbestaandes is reeds van haar dood ingelig.
Die polisie ondersoek 'n saak moord en moontlike verkragting. Die Virginia-polisiestasie versoek enigiemand met meer inligting oor die voorval om kapt. Ben Strydom by 082 461 1447 te skakel.
moorde Verkrag verkragting Vrystaat
Kan iemand dalk vir my se of Adriaan Basson hierdie berig op Beeld se voorblad dra. Of is dit nie nuuswaardig genoeg nie, want ek lei af die slagoffer is blank! Ek koop jare nie meer Beeld nie, lees dit ook nie aanlyn nie.
Sterkte aan die familie, vriende en ja, ook die huishulp.
NEE, jy sal dit verseker nie in Beeld sien nie, allermins op die voorblad. Ek het so baie op my hart, maar nou-ja. Soms is dit beter om jou gedagtes en gevoelens vir jouself te hou. Die hel waardeur hierdie vrou moes gaan kan ek nie eers naastenby aan dink nie.
Ook nie eens meer veilig in 'n woonstel nie? Wat gaan aan met die mense van die wêreld? Of dalk het sy haar moordenaar geken…???